# **DECIZIA ETAPEI DE ÎNCADRARE**

## Nr. 7340 din 02.10.2017

Ca urmare a solicitării de emitere a acordului de mediu adresate de **CONSILIUL JUDETEAN GIURGIU**, cu sediul în Municipiul Giurgiu, str. București, nr. 10, județul Giurgiu, , înregistrată la APM Giurgiu cu nr. 7340/08.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.10.2017, că proiectul „Reabilitare DJ 412 A, Adunaţii Copăceni-Dărăşti Vlaşca-Novaci-Popeşti-Mihăileşti” propus a fi amplasat în oraşul Mihăileşti şi comuna Adunaţii Copăceni, satele Popeşti, Novaci, Adunaţii Copăceni, Dărăşti Vlaşca, judeţul Giurgiu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10b) şi 13a);

1. *Caracteristicile proiectului:*
2. mărimea proiectului:

Proiectul presupune reabilitarea drumului judeţean DJ 412 A.

Lucrările proiectate rutiere prevăzute constau în principal din :

* desfacerea bordurilor carosabile cu o stare tehnică necorespunzătoare, acolo unde este cazul;
* repararea defecţiunilor de tipul burduşirilor şi a refulărilor de margine;
* realizarea unor casete pentru lărgirea carosabilului existent;
* realizarea unei îmbrăcăminţi bituminoase în 2 straturi;
* amenajarea dispozitivelor de colectare şi scurgere a apelor pluviale prin:
  + realizarea de şanturi pereate sau nepereate la baza taluzului;
  + reabilitarea podeţelor existente care se află într-o stare avansată de degradare şi proiectarea de podeţe noi în zonele de minim ale drumului;
* amenajarea acceselor laterale şi/sau a drumurilor laterale;
* realizarea de marcaje rutiere pentru semnalizarea orizontală şi completarea semnalizării verticale, indicatori de circulaţie noi acolo unde acestea lipsesc.

Traseul proiectat, în lungime totală de 12,533 km, se suprapune în totalitate pe traseul drumului existent. Viteza de proiectare este de 25-80 km/h.

Profil longitudinal - linia roşie proiectată urmăreşte îndeaproape profilul longitudinal al drumului existent, cota liniei roşii fiind impusă de straturile rutiere proiectate. Panta maximă în profil longitudinal este de 5.80%.

În profil transversal - soluţia proiectată a prevăzut reabilitarea drumului judeţean ceea ce presupune realizarea unui carosabil cu lăţimea de 6,00m (exclusiv benzile de încadrare consolidate de câte 0,25 m stânga şi dreapta), iar lăţimea platformei este de 8,00 m.

A fost adoptat următorul profil tranversal:

* lăţime parte carosabilă – 6,50 m, din care 2 x 0,25m benzi de încadrare;
* lăţimea acostamentelor – 2 x 0,75 m;
* lăţimea platformei – 8,00 m;
* pantă transversală, în aliniament - 2.50 %.

Structura rutieră propusă este următoarea:

|  |  |  |  |
| --- | --- | --- | --- |
| Nr. crt. | Drum reabiltat | Secţiunea de drum | Solutia |
| 1 | DJ412A | Km14+660-27+193.40 | 4 cm beton asfaltic BA 16 (EB16 rul 50/70)  5 cm binder de criblură BAD20 (EB20 leg 50/70)  2 cm strat de reprofilare  geocompozit antifisură la casete  frezare straturi asfaltice pe cca 2 cm  sistem rutier în casetă:  4 cm beton asfaltic BA 16 (EB16 rul 50/70)  5 cm binder de criblura BAD20 (EB20 leg 50/70)  20 cm strat superior de fundaţie din piatră spartă  25 cm strat inferior de fundaţie din balast  7 cm nisip |

Acostamentele vor fi realizate din 30 cm de balast.

*Scurgerea apelor* - pentru asigurarea colectării evacuării şi scurgerii apelor au fost proiectate şanţuri trapezoidale la baza taluzului, pereate sau nepereate, iar in localităţi, unde distanta între limitele de proprietate este relativ mică, au fost proiectate rigole carosabile din beton. Pentru asigurarea continuităţii scurgerii apelor în zona drumurilor laterale au fost prevăzute podeţe tubulare cu diametrul Ø500 mm. Pentru pante cuprinse între 0,20% si 3,00%, şanţurile vor fi din pământ. Pentru pante de peste 3,00% şi sub 0,20%, şanţurile vor fi pereate (din beton). Podeţul dalat şi podeţele tubulare existente pe traseul DJ412 A se vor înlocui.

Situaţia podeţelor proiectate:

|  |  |  |
| --- | --- | --- |
| Nr. crt. | Pozitie km | tip podet proiectat pe DJ 412A |
|
| 1 | 19+952 | podet tubular Ø 1000 |
| 2 | 22+610 | podet dalat D=5.00m |
| 3 | 24+410 | podet tubular Ø 1000 |
| 4 | 25+140 | podet tubular Ø 1000 |

*Trotuarele şi accesele în curţi*

Trotuarele au fost prevăzute numai în interiorul localităţilor, acolo unde distanţa între elementele proiectate (şanţurile prevăzute şi limita de proprietate) permite acest lucru (prin prisma faptului că au fost prevăzute trotuare cu o lăţime de 1,00 m). Se vor monta pe trotuar, în dreptul trecerilor de pietoni, benzi de ghidaj pentru persoanele cu deficienţe senzoriale vizuale. În ceea ce priveşte accesele în curţi, acestea s-au prevăzut în situaţia în care podeţele existente sunt degradate sau lipsesc. În cazul în care podeţele la intrări în curţi se prezintă în condiţii bune, acestea se păstrează. Podeţele prevăzute la accesele în curţi sunt podeţe tubulare cu diametrul de 400 mm.

*Drumuri laterale -* drumurile laterale asfaltate şi pietruite care intersectează drumul judeţean, se vor amenaja pe o lungime de 15 m, prin prelungirea stratului superior de BA16, pe o lăţime de 4,00m până la 7,00 m. Drumurile de pământ se vor împietrui pe o lungime de 15 m şi o lăţime de 3,50 m până la 5,50 m.

Proiectarea sistemului de semnalizare şi marcaj va fi efectuat atât pentru traseul studiat cât si pentru căile de comunicaţii rutiere care îl intersectează cu acces la acesta.

Materii auxiliare utilizate: combustibil pentru transport, aditivi pentru beton, substanţe parafinoase, materiale bituminoase, etc.

Vopseaua şi diluantul pentru marcaje vor fi aduse în recipiente etanşe şi vor fi descărcate în utilajele de lucru specifice.

Mixtura asfaltică nu se va prepara pe amplasament, ea va fi realizată în instituţii specializate şi transportată cu mijloace de transport speciale.

1. cumularea cu alte proiecte – nu există un impact cumulativ cu alte proiecte, cu efecte semnificative asupra mediului;
2. utilizarea resurselor naturale – toate materialele folosite vor fi achiziţionate de la unităţi de profil;
3. producţia de deşeuri: deşeurile generate în etapa de realizare a investiţiei vor fi colectate selectiv şi evacuate prin firme autorizate în valorificarea/ eliminarea finală a acestora;
4. emisiile poluante, inclusiv zgomotul şi alte surse de disconfort – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
5. riscul de accident – prin soluţiile constructive adoptate şi un management corespunzător proiectul nu va implica riscuri majore pentru sănătatea umană şi mediu.
6. *Localizarea proiectelor:*

2.1. utilizarea existentă a terenului – conform certificatului de urbanism nr. 152/24.08.2017 emis de Consiliul Judeţean Giurgiu, anexat la documentaţie, terenul pe care se va realiza investiţia este situat în intravilan şi extravilan, folosinţa actuală şi destinaţia - drum de utilitate publică;

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede – obiectivul nu este amplasat în zone umede;
2. zonele costiere – obiectivul nu este amplasat în zone costiere;
3. zonele montane şi cele împădurite – obiectivul nu este amplasat în zone montane şi împădurite;
4. parcurile şi rezervaţiile naturale – obiectivul nu este amplasat în parcuri şi rezervaţii naturale;
5. ariile clasificate sau zonele protejate prin legislaţia în vigoare – obiectivul nu este amplasat în arii clasificate sau în zone protejate prin legislaţia în vigoare;
6. zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – proiectul nu este inclus în zone de protecţie specială;
7. ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
8. ariile dens populate – nu este cazul;
9. peisajele cu semnificaţie istorică, culturală şi arheologică – nu este cazul.
10. *Caracteristicile impactului potenţial:*
11. extinderea impactului: aria geografică şi numărul persoanelor afectate:

* impactul negativ temporar (pe perioada de execuţie a lucrărilor) va avea o extindere pe toată lungimea traseului supus reabilitării (impact care nu se va resimţi concomitent pe toată lungimea, ci numai în zonele frontului de lucru);
* impactul pozitiv permanent asupra populaţiei şi calităţii aerului se va extinde în principal în toate zonele localităţilor traversate;

1. natura transfrontieră a impactului – nu este cazul;
2. mărimea şi complexitatea impactului:

* impact negativ direct şi indirect, temporar, pe perioada în care se vor executa lucrări şi în zona acestora, asupra solurilor, aerului, populaţiei, florei şi faunei;
* impact pozitiv direct, indirect şi pe termen lung asupra populaţiei şi calităţii aerului şi apelor în zonă;

1. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
2. durata, frecvenţa şi reversibilitatea impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.

Pe parcursul derulării procedurii publicul interesat de proiectul propus a fost informat despre solicitarea acordului de mediu și decizia etapei de încadrare, de către:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **CONSILIUL JUDEŢEAN GIURGIU**  – titular proiect – | **Participări ale publicului în procedura derulată** |
| Solicitare acord de mediu | Afişare pe pagina web în data de 18.09.2017 | - ziarul „Giurgiuveanul” din 20 septembrie 2017;  - afişare la sediul Primăriei Mihăileşti (16182/18.09.2017) şi Primăriei comunei Adunaţii Copăceni (8670/18.09.2017). | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | - | - |

II. Motivele care au stat la baza luării deciziei etapei de încadrare în procedura de evaluare adecvată sunt următoarele - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale.

**Condiţiile de realizare a proiectului:**

* **Protecţia calităţii apelor**

Sursele potenţiale de poluare a apelor, în perioada de execuţie sunt următoarele:

* excavarea pământului;
* manevrarea materiilor prime;
* traficul utilajelor de construcţie şi a vehiculelor care transportă materiale de construcţie;
* scurgerea accidentală de carburanţi şi produse petroliere;
* manevrarea/depozitarea necorespunzătoare a deşeurilor;
* întreţinerea utilajelor de construcţii şi vehiculelor care transportă materiale de construcţie.

|  |  |  |  |
| --- | --- | --- | --- |
| Nr. crt. | Activitatea | Surse de poluare | Măsuri de protecţie ape de suprafaţă şi subterane |
| 1. | Organizarea de şantier | Sursele de poluare sunt de 2 tipuri:   * surse punctiforme de poluare; * surse difuze de poluare.   Din categoria surselor punctiforme fac parte evacuările fecaloid menajere de la organizarea de şantier, în condiţiile în care evacuarea nu se realizează la un sistem de canalizare.  Din categoria surselor difuze de poluare, fac parte: depozitele de materiale de construcţii care sunt spălate de apele pluviale, apele provenite de la spălarea utilajelor, apele uzate menajere de la organizările de şantier, traficul rutier, depozitarea necontrolată de deşeuri, depozitarea de substanţe chimice şi periculoase. | Apele uzate de la organizarea de şantier se vor preepura şi colecta în bazine vidanjabile. |
| 2 | Amplasamentul lucrărilor | Sursele difuze de poluare sunt:   * scurgeri de hidrocarburi ca urmare a neîntreţinerii utilajelor; * pierderi de materiale de construcţii; * manevrarea necorespunzătoare a combustibilului la alimentarea utilajelor; * depozitarea necontrolată a deşeurilor; * lucrări de excavare şi manevrare a pământului. | Pentru a nu perturba curgerea în canalele de scurgere se vor construi podețe cu o suprafață de evacuare suficienta. |
| 3 | Perioada de exploatare şi întreţinere a drumului județean 412A | Principala sursă de poluare sunt apele pluviale colectate de-a lungul drumului. | Se vor construi lucrări de scurgere a apelor (şanţuri, rigole, astfel încât evacuarea apelor pluviale să se realizeze conform normelor în vigoare. |

*Punctele de lucru ale organizărilor de şantier nu vor fi amplasate în apropierea apelor de suprafaţă: râuri, pârâuri, văi şi lacuri, cu respectarea prevederilor legale*.

În timpul lucrărilor de execuţie nu vor fi deversate ape uzate, reziduuri sau deşeuri de orice fel în apele de suprafaţă sau subterane, pe sol sau în subsol.

**În perioada de execuţie:**

* se va delimita foarte bine zona de lucru şi va fi împrejmuită, astfel încât să se elimine orice risc de poluare al apelor de suprafaţă şi subterane;
* se va proceda la acoperirea spaţiilor de depozitare şi a materialelor de unde pot să rezulta particule care pot fi antrenate de către apele de suprafaţă şi subterane;
* se va interveni operativ în caz de poluare accidentală cauzată de scurgeri semnificative a unor substanţe chimice lichide şi uşor antrenabile în apele de suprafaţă şi subterane ;
* după realizarea lucrărilor, constructorul va degaja zona de materialele folosite sau rezultate şi de lucrările provizorii astfel încât să se asigure scurgerea normală a apelor.

***În perioada de operare***:

* întreţinerea corespunzătoare a sistemului de scurgere a apelor;
* verificarea secţiunii de scurgere a podeţelor, curăţarea acestora în caz de colmatare naturală sau artificială;
* în caz de accidente se vor lua măsuri corespunzătoare de neutralizare a efectelor poluării.

Indicatorii de calitate ai apelor uzate evacuate în reţeaua de canalizare se vor încadra în limitele maxime admise de H.G. nr. 351/2005 modificată şi completată prin H.G. nr. 783/2006, H.G. nr. 210/2007 şi H.G. nr. 1038/2010 şi cele admise de H.G. nr. 188/2002 – NTPA 002/2002, modificată şi completată prin H.G. nr. 352/2005 şi H.G. nr. 210/2007, corelat cu restricţiile impuse de operator.

Se vor respecta prevederile Legii Apelor nr. 107/1996 cu modificările şi completările ulterioare.

* **Protecţia calităţii aerului:**
* se vor lua măsuri de reducere a nivelului de praf pe durata realizării lucrărilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice;
* vor fi folosite numai utilaje şi mijloace de transport dotate cu motoare Diesel, care nu generează emisii de Pb şi care produc foarte puţin monoxid de carbon;
* betonul şi mixtura asfaltică vor fi aduse de la cele mai apropiate staţii din zonă;
* reducerea timpului de mers în gol a motoarelor utilajelor şi mijloacelor de transport auto.

Vor fi respectate prevederile Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate.

* **Protecţia împotriva zgomotului şi vibraţiilor:**
* utilizarea de echipamente/utilaje de lucru moderne care generează un nivel de zgomot cât mai mic;
* sistemul de absorbţie a zgomotului cu care sunt dotate utilajele trebuie întreţinut periodic;
* depozitarea materialelor pe şantierul de construcţie trebuie să se facă astfel încât să se creeze bariere acustice în direcţia aşezărilor umane;
* lucrările care trebuie să se desfăşoare la distante mai mici de 300 m de zonele rezidenţiale, se vor desfăşura numai pe timpul zilei (6.00 – 22.00);
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* se vor respecta prevederile STAS 10009-88 privind protecţia împotriva zgomotului şi vibraţiilor.
* **Protecţia solului şi subsolului:**

Sursele de poluare a solului şi subsolului sunt următoarele:

* platformele organizării de şantier vor fi prevăzute cu şanţuri impermeabilizate de colectare şi un sistem de epurare a apelor uzate pluviale sau provenite din spălări;
* evitarea degradării zonelor învecinate amplasamentului şi a vegetaţiei existente din perimetrul adiacent zonelor de lucru prin staţionarea utilajelor, efectuarea de reparaţii, depozitarea necorespunzătoare de materiale şi deşeuri;
* se va evitarea impurificarea solului cu produse petroliere rezultate de la utilajele şi mijloace de transport utilizate pentru executarea lucrărilor;
* evitarea ocupării terenurilor de calităţi superioare pentru organizarea de şantier;
* se vor asigura şi realiza lucrări de consolidare a terenului în zonele cu alunecări de teren;
* depozitarea provizorie a pământului excavat pe suprafeţe cât mai reduse şi evitarea antrenării acestuia de apele pluviale;
* colectarea pe categorii a deşeurilor şi evacuarea periodică la firme autorizate;
* reconstrucţia ecologică în zonele unde terenul va fi afectat de lucrările de excavare, depozitare materiale, staţionare utilaje, organizarea de şantier, în scopul redării în circuit la categoria de folosinţă iniţială.
* **Depozitarea deşeurilor:**

Deşeurile ce vor apărea cu ocazia desfăşurării lucrărilor de construcţie se clasifică în următoarele tipuri:

* pământ şi materiale excavate (cod deșeu 17 05 04);
* deşeuri de piatră şi spărturi de piatră (cod deșeu 01 04 08;
* amestec de beton, cărămizi (cod deșeu 17 01 07);
* asfalturi bituminoase (altele decât cele pe baza de gudron de huilă) (cod deșeu 17 03 02);
* deşeuri amestecate de materiale de construcţie (cod deșeu 17 09 00).

De asemenea, din diferite lucrări executate pentru realizarea drumului modernizat, dar și din activitățile desfășurate în cadrul organizării de șantier pot rezulta:

* deşeuri de lemn (cod deşeu 17 02 01);
* deşeuri de sticlă (cod deşeu 17 02 02);
* deşeuri de materiale plastice (cod deşeu 17 02 03);
* deşeuri de amestecuri metalice (cod deşeu 17 04 07);
* deșeuri menajere și deșeuri asimilabil menajere (cod deșeu 20 03 01).

În perioada de operare deșeurile generate provin din activitățile de întreținere a drumului:

* material colectat în șanțuri și decantoare (nămol);
* deșeuri de ambalaje (bidoane metalice de la vopsele și diluanți utilizați pentru marcarea drumului);
* deșeuri menajere și asimilabile.

Prin modul de producere, precolectare şi gestionare a deşeurilor se vor respecta următoarele acte normative: HG nr. 856/2002 şi Legii nr. 211/2011 privind regimul deşeurilor.

Lucrări necesare organizării de şantier

Organizarea de șantier se va realiza în zona de început a traseului, in localitatea Adunatii Copăceni.

Coordonate Stereo 70 ale organizării de șantier:

|  |  |  |
| --- | --- | --- |
| Punct | X | Y |
| 1 | 582615.535 | 308715.96 |
| 2 | 582650.657 | 308747.58 |
| 3 | 582673.531 | 308727.69 |
| 4 | 582624.216 | 308670.28 |
| 5 | 582617.47 | 308687.68 |

*Pentru amenajarea organizării de șantier sunt prevăzute următoarele lucrări:*

* delimitarea și împrejmuirea incintelor organizărilor de șantier și delimitarea zonelor antreprenorului si subantreprenorilor;
* pregătirea suprafeței in vederea amplasării dotărilor prevăzute prin lucrări de desțelenire, îndepărtarea deșeurilor vegetale, decapare pământ vegetal, nivelare si compactare ținându-se cont de destinația ulterioara a terenului (birou, parcare, depozite materiale, căi de acces, platforme pentru calarea automacaralelor si a autopompei de beton, etc.);
* se vor trasa pe teren amplasamentul construcțiilor, drumurile de acces, spațiile destinate antreprenorului si subantreprenorilor, magazii, depozite, parcări pentru vehiculele și utilajele utilizate pentru realizarea proiectului;
* se vor organiza depozitele de materiale, materii prime și deșeuri:
* platforme betonate pentru stocarea temporară a pământului excavat și de umplutură, balastului, nisipului, asfaltului uzat, prevăzute cu șanțuri perimetrale pentru colectarea pierderilor antrenate de apele pluviale și decantor pentru preepurarea apelor pluviale;
* zone betonate, acoperite și împrejmuite pentru stocarea/depozitarea temporară a uleiurilor, vopselelor, diluanților, emulsiei pentru mixtura asfaltică, pieselor de schimb, deșeurilor colectate selectiv etc.
* se vor amplasa containerele cu destinație birouri, magazii, laborator de materiale de construcție;
* carburanții necesari funcționării utilajelor și mijloacelor de transport nu se vor stoca în cadrul organizărilor de șantier; carburanții se vor aproviziona periodic, în funcție de necesități, cu ajutorul unei cisterne auto;
* se vor asigura utilitățile: alimentarea cu energie electrică, alimentarea cu apa potabilă, asigurarea colectării si epurării apelor uzate menajere si tehnologice in funcțiile de condițiile locale;
* se vor aduce şi se vor amplasa pichetele PSI;
* se vor monta proiectoare, in număr suficient pentru iluminarea totala, pe timp de noapte, a obiectivelor.
* accesul în incinta şantierului se face numai prin locurile special amenajate, pe baza de legitimației de serviciu.
* accesul mijloacelor de transport auto, a utilajelor pentru construcții si a instalațiilor de ridicat se realizează numai pe căile de acces auto, pe baza de foaie de parcurs. După ieșirea fiecărui autovehicul din incinta șantierului un lucrător desemnat de seful de șantier va face curtenie, daca este cazul, pe drumul public în zona adiacentă şantierului.

După finalizarea lucrărilor de construcţie, zonele ocupate temporar de proiect vor fi curăţate şi nivelate, iar terenul readus la starea iniţială, prin acoperirea cu pământ vegetal şi plantări.

Lucrările pentru refacerea zonei şi redarea în circuitul natural:

* demontarea construcţiilor şi structurilor specifice organizărilor de şantier;
* retragerea de pe amplasamente a utilajelor de construcţii şi transport;
* lucrări de nivelare, înierbare şi replantare (dacă este cazul);
* colectarea şi transportul de pe amplasament a deşeurilor rezultate din activitatea de construcţie şi cele conexe.
* **Alte condiții:**
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* deşeurile generate pe amplasament în timpul realizării investiţiei se vor colecta controlat, pe categorii şi vor fi evacuate prin firme autorizate în valorificarea/ eliminarea acestora;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* evitarea poluărilor accidentale cu carburanţi şi lubrifianţi;
* se vor lua măsuri astfel încât pe perioada de execuţie a lucrărilor şi în timpul funcţionării obiectivului să nu se producă zgomote şi disconfort care ar putea afecta vecinătăţile;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* la finalizarea investiţiei se vor reface terenurile afectate prin realizarea proiectului şi se vor reda circuitului economic;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* la finalizarea proiectului se va anunţa Garda Naţională de Mediu – Serviciul Comisariatul Judeţean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.